"ಟಾಯ್‌ ಸ್ಟೋರಿ 2" ಚಲನಚಿತ್ರದ ನಿರ್ಮಾಣದ ನಂತರ ಪಿಕ್ಸರ್‌ ಮತ್ತು ಡಿಸ್ನಿ ಉದ್ದಿಮೆಗಳ ನಡುವೆ ಭಿನ್ನಾಭಿಪ್ರಾಯಗಳುಂಟಾದವು. ಮೊದಲಿಗೆ ನೇರ ವೀಡಿಯೊ ರೂಪದಲ್ಲಿ ಬಿಡುಗಡೆಗೆ ಇಚ್ಛಿಸಿ( ಪಿಕ್ಸರ್‌ನ ಮೂರು ಚಲನಚಿತ್ರಗಳನ್ನು ಒಳಗೊಳ್ಳುವ ಒಪ್ಪಂದದ ಭಾಗವಲ್ಲದಿದ್ದರೂ) ನಿರ್ಮಾಣ ಹಂತದಲ್ಲಿ ಈ ಚಲನಚಿತ್ರವನ್ನು ತರುವಾಯ ಚಿತ್ರಮಂದಿರ ಬಿಡುಗಡೆಗಾಗಿ ಸೂಕ್ತವಾಗಿ ಮೇಲ್ದರ್ಜೆಗೇರಿಸಲಾಯಿತು. ಈ ಚಲನಚಿತ್ರವನ್ನೂ ಸಹ ಮೂರು ಚಲನಚಿತ್ರದ ಒಪ್ಪಂದದಲ್ಲಿ ಸೇರಿಸಿಕೊಳ್ಳಬೇಕೆಂದು ಪಿಕ್ಸರ್‌ ಡಿಸ್ನಿ ಉದ್ದಿಮೆಯನ್ನು ಒತ್ತಾಯಿಸಿತು. ಆದರೆ ಡಿಸ್ನಿ ಉದ್ದಿಮೆ ಒಪ್ಪಲಿಲ್ಲ. ಪಿಕ್ಸರ್‌ನ ಮೊದಲ ಐದು ಚಲನಚಿತ್ರಗಳು ಒಟ್ಟು $2.5 ಶತಕೋಟಿ ಡಾಲರ್‌ ಹಣ ಗಳಿಸಿತು. ಇದು ಈ ಉದ್ದಿಮೆಯಲ್ಲಿ ಪ್ರತಿ ಚಲನಚಿತ್ರದ ಅತ್ಯಧಿಕ ಸರಾಸರಿ ಗಳಿಕೆಗೆ ಸಮನಾಗಿತ್ತು. ಉಭಯತ್ರರಿಗೆ ಲಾಭದಾಯಕವಾಗಿದ್ದರೂ, ಈ ವ್ಯವಸ್ಥೆಯು ಸಮಾನತೆಯಿಂದ ಕೂಡಿಲ್ಲ ಎಂದು ಪಿಕ್ಸರ್‌ ಆನಂತರ ದೂರಿತು. ಪಿಕ್ಸರ್‌ ಚಲನಚಿತ್ರದ ಸೃಷ್ಟಿ ಮತ್ತು ನಿರ್ಮಾಣದ ಜವಾಬ್ದಾರಿ ಹೊತ್ತಿತು. ಡಿಸ್ನಿ ಮಾರುಕಟ್ಟೆ ಮತ್ತು ವಿತರಣೆಯ ಜವಾಬ್ದಾರಿ ಹೊತ್ತುಕೊಂಡಿತು. ಲಾಭಗಳು ಮತ್ತು ನಿರ್ಮಾಣ ವೆಚ್ಚಗಳನ್ನು 50-50ರಂತೆ ಇಬ್ಭಾಗಿಸಲಾಗಿತ್ತು; ಆದರೆ ಡಿಸ್ನಿ ಉದ್ದಿಮೆಯು ವಿಶೇಷವಾಗಿ ಎಲ್ಲಾ ಕಥೆ ಮತ್ತು ಉತ್ತರಭಾಗ ನಿರ್ಮಾಣ ಹಕ್ಕುಗಳ ಸ್ವಾಮ್ಯ ವಹಿಸಿತು. ಜೊತೆಗೆ ವಿತರಣಾ ಶುಲ್ಕವನ್ನು ಸಹ ವಸೂಲು ಮಾಡಿಕೊಂಡಿತು. ಕಥೆ ಹಾಗೂ ಚಲನಚಿತ್ರದ ಉತ್ತರ ಭಾಗದ ಹಕ್ಕುಗಳು ತನ್ನೊಡನೆ ಇಲ್ಲದಿರುವುದು ಪಿಕ್ಸರ್‌ನ ಅಸಮಾಧಾನದ ವಿಚಾರವಾಯಿತು. ಇದು ವಿವಾದಾತ್ಮಕ ಸಂಬಂಧಕ್ಕೆ ವೇದಿಕೆ ಕಲ್ಪಿಸಿತು.

2004 ಇಸವಿಯ ಆರಂಭದಲ್ಲಿ ಎರಡೂ ಉದ್ದಿಮೆಗಳು ಹೊಸ ಒಪ್ಪಂದ ಮುಟ್ಟಲು ಯತ್ನಿಸಿದವು. ಹೊಸ ಒಪ್ಪಂದವು ಕೇವಲ ವಿತರಣೆಗೆ ಮಾತ್ರ ಸೀಮಿತವಾಗಿತ್ತು. ಪಿಕ್ಸರ್‌ ನಿರ್ಮಾಣದ ಮೇಲೆ ನಿಯಂತ್ರಣ ಹೊಂದಿ, ಚಲನಚಿತ್ರದ ಸ್ವತ್ತುಗಳನ್ನು ಸ್ವತಃ ಉಳಿಸಿಕೊಳ್ಳಲು ಬಯಸಿತು. ಪಿಕ್ಸಾರ್ ತನ್ನ ಚಲನಚಿತ್ರಗಳಿಗೆ ಹಣವನ್ನು ಸ್ವತಃ ತೊಡಗಿಸಿಕೊಂಡು ಲಾಭಗಳಲ್ಲಿ 100%ರನ್ನೂ ಸಂಗ್ರಹಿಸುವ ಮೂಲಕ ಡಿಸ್ನಿಗೆ ಕೇವಲ 10ರಿಂದ 15%ರಷ್ಟು ವಿತರಣಾ ಶುಲ್ಕ ಪಾವತಿಸಲು ಬಯಸಿತು. ಇನ್ನೂ ಮುಖ್ಯವಾಗಿ, ಡಿಸ್ನಿಯೊಂದಿಗಿನ ಯಾವುದೇ ವಿತರಣಾ ಒಪ್ಪಂದದ ಪ್ರಕಾರ, ತಮ್ಮ ಹಿಂದಿನ ಒಪ್ಪಂದದಡಿ "ದಿ ಇಂಕ್ರಿಡಿಬಲ್ಸ್‌" ಮತ್ತು "ಕಾರ್ಸ್" ‌ ಸೇರಿದಂತೆ‌, ಆಗಲೇ ನಿರ್ಮಾಣದಲ್ಲಿರುವ ಚಲನಚಿತ್ರಗಳ ನಿಯಂತ್ರಣ ಹಕ್ಕುಗಳಿಗಾಗಿ ಪಿಕ್ಸಾರ್ ಒತ್ತಾಯಿಸಿತು. ಡಿಸ್ನಿ ಈ ಷರತ್ತುಗಳನ್ನು ಸ್ವೀಕಾರಾರ್ಹವಲ್ಲ ಎಂದು ಪರಿಗಣಿಸಿತು.ಆದರೆ ಪಿಕ್ಸಾರ್ ಒಪ್ಪಿಕೊಳ್ಳಲು ತಯಾರಿರಲಿಲ್ಲ.

ಪಿಕ್ಸರ್‌ ಮುಖ್ಯಸ್ಥ ಸ್ಟೀವ್‌ ಜಾಬ್ಸ್‌ ಮತ್ತು ಅಂದಿನ ಡಿಸ್ನಿ ಮುಖ್ಯಸ್ಥ ಹಾಗೂ ಸಿಇಒ ಮೈಕಲ್‌ ಈಸ್ನರ್‌ ನಡುವಿನ ಭಿನ್ನಾಭಿಪ್ರಾಯಗಳು ಮಾತುಕತೆಗಳನ್ನು ಅಂದುಕೊಂಡಿದ್ದಕ್ಕಿಂತಲೂ ಇನ್ನಷ್ಟು ಜಟಿಲಗೊಳಿಸಿತು. 2004 ಇಸವಿಯ ಮಧ್ಯಾವಧಿಯಲ್ಲಿ ಮಾತುಕತೆಗಳು ಸಂಪೂರ್ಣವಾಗಿ ಮುರಿದುಬಿದ್ದವು.ಪಿಕ್ಸರ್‌ ಡಿಸ್ನಿ ಸಂಸ್ಥೆ ಹೊರತುಪಡಿಸಿ ಇತರೆ ಸಂಸ್ಥೆಗಳೊಡನೆ ಪಾಲುದಾರಿಕೆ ಮಾಡಲು ಸಕ್ರಿಯವಾಗಿ ಹುಡುಕುತ್ತಿರುವುದಾಗಿ ಸ್ಟೀವ್‌ ಜಾಬ್ಸ್‌ ಘೋಷಿಸಿದರು. ಪಿಕ್ಸರ್‌ ಇತರೆ ವಿತರಕರೊಂದಿಗೆ ಯಾವುದೇ ಮಾತುಕತೆಗಳಿಗೆ ಪ್ರವೇಶಿಸಲಿಲ್ಲ. ಸುದೀರ್ಘ ವಿರಾಮದ ಬಳಿಕ, ಸೆಪ್ಟೆಂಬರ್‌ 2005ರಲ್ಲಿ ಮೈಕಲ್‌ ಈಸ್ನರ್‌ ಡಿಸ್ನಿ ಸಂಸ್ಥೆಗೆ ರಾಜೀನಾಮೆ ನೀಡಿದ ನಂತರ, ಡಿಸ್ನಿ ಹಾಗೂ ಪಿಕ್ಸರ್‌ ಮಾತುಕತೆಗಳನ್ನು ಪುನಃ ಆರಂಭಿಸಿದವು. ಪಿಕ್ಸರ್‌ ಮತ್ತು ಡಿಸ್ನಿ ನಡುವಿನ ಸಂಭವನೀಯ ಅಂತ್ಯಕ್ಕೆ ಸಿದ್ಧತೆಯಾಗಿ, ಡಿಸ್ನಿ ಸಂಸ್ಥೆ ಆದೇಶದಂತೆ ನವೆಂಬರ್‌ ಕಾಲಮಿತಿಯೊಳಗೆ ಚಲನಚಿತ್ರಗಳನ್ನು ಬಿಡುಗಡೆಗೊಳಿಸದೇ, ಹೆಚ್ಚು ಲಾಭದಾಯಕ ಪೂರ್ವ ಬೇಸಿಗೆಯ ಮಾಸಗಳಲ್ಲಿ ಚಿತ್ರಗಳನ್ನು ಬಿಡುಗಡೆ ಮಾಡುವುದಾಗಿ ಜಾಬ್ಸ್ 2004ರ ಕೊನೆಯಲ್ಲಿ ಪ್ರಕಟಿಸಿದರು. ಇದು ಕ್ರಿಸ್ಮಸ್‌ ಶಾಪಿಂಗ್ ಋತುವಿನಲ್ಲಿ ತಮ್ಮ ಪ್ರಮುಖ ಚಲನಚಿತ್ರಗಳ DVD ಪ್ರತಿಗಳನ್ನು ಬಿಡುಗಡೆಗೊಳಿಸಲು ಅವಕಾಶ ನೀಡುತ್ತದೆ ಎಂಬುದು ಪಿಕ್ಸರ್‌ ಲೆಕ್ಕಾಚಾರವಾಗಿತ್ತು. ಪಿಕ್ಸರ್‌-ಡಿಸ್ನಿ ಒಪ್ಪಂದದಲ್ಲಿ ಉಳಿದ ಕಾಲಮಿತಿಯನ್ನು ವಿಸ್ತರಿಸುವ ಮೂಲಕ ಎರಡು ಕಂಪೆನಿಗಳ ನಡುವೆ ಮಾತುಕತೆಗಳ ಹಾದಿ ಯಾವ ಕಡೆ ಸಾಗುತ್ತದೆ ಎಂದು ಕಾದು ನೋಡುವುದು, "ಕಾರ್ಸ್‌" ಚಲನಚಿತ್ರದ ಬಿಡುಗಡೆಯನ್ನು ವಿಳಂಬಗೊಳಿಸುವುದರಿಂದ ಅಗುವ ಇನ್ನೊಂದು ಅನುಕೂಲವಾಗಿತ್ತು.

ಡಿಸ್ನಿ ಪಿಕ್ಸರ್‌ ಸಂಸ್ಥೆಯನ್ನು ಸ್ವಾಧೀನಪಡಿಸಿಕೊಳ್ಳುವುದು ಉಳಿದಿರುವಾಗ, 2007ಲ್ಲಿ ಬಿಡುಗಡೆಯಾಗಬೇಕಿದ್ದ "ರಟಾಟೂಲ್" ‌ ಚಲನಚಿತ್ರದ ವಿತರಣಾ ವ್ಯವಸ್ಥೆ ಕುರಿತು ಎರಡೂ ಉದ್ದಿಮೆಗಳು ಒಪ್ಪಂದ ಮಾಡಿಕೊಂಡವು. ಒಂದು ವೇಳೆ ಸ್ವಾಧೀನ ಪ್ರಕ್ರಿಯೆ ವಿಫಲವಾದರೂ ಕೂಡ, ಡಿಸ್ನಿ ವಿತರಣಾ ಮಾರ್ಗಗಳ ಮೂಲಕ ಈ ಚಲನಚಿತ್ರವನ್ನು ಬಿಡುಗಡೆ ಮಾಡಲು ಖಾತರಿಮಾಡಲಾಯಿತು. "ರಟಾಟೂಲ್" ‌ ಚಲನಚಿತ್ರವು ಪಿಕ್ಸರ್‌ ಸ್ವತ್ತಾಗಿದ್ದು, ಡಿಸ್ನಿಗೆ ಕೇವಲ ವಿತರಣಾ ಶುಲ್ಕ ಸಲ್ಲಬೇಕು ಎಂಬ ಮುಂಚಿನ ಡಿಸ್ನಿ-ಪಿಕ್ಸರ್‌ ಒಪ್ಪಂದಕ್ಕೆ ಇದು ತದ್ವಿರುದ್ಧವಾಗಿತ್ತು.) ಡಿಸ್ನಿ ಪಿಕ್ಸರ್‌ ಸ್ವಾಧೀನವನ್ನು ಪೂರ್ಣಗೊಳಿಸಿದ್ದರಿಂದ, ಈ ವಿತರಣಾ ವ್ಯವಸ್ಥೆಯನ್ನು ಶೂನ್ಯಗೊಳಿಸಿತು.

ಕಿರುತೆರೆಯತ್ತ ವಿಸ್ತರಣೆ
ಪಿಕ್ಸರ್‌: 20 ವರ್ಷಗಳ ಅನಿಮೇಷನ್‌
ಡಿಸ್ನಿ
ಅನಿಮೇಷನ್‌ ಹಾಗೂ ಸಜೀವ ಸನ್ನಿವೇಶ